গ্লোব কর্মসূচি
পরিবেশের কল্যাণের জন্য বৈশ্বিক শিক্ষা ও পর্যবেক্ষণ কর্মসূচি বা সংক্ষেপে গ্লোব কর্মসূচি (ইংরেজি: Global Learning and Observations to Benefit the Environment Program, GLOBE) হলো পরিবেশকেন্দ্রিক একটি বৈশ্বিক বিজ্ঞান ও শিক্ষা কর্মসূচি। বর্তমানে বিশ্বের ১২০টি দেশে এটি সক্রিয় আছে। এটি বিজ্ঞানের শিক্ষার প্রচার, পরিবেশ শিক্ষা ও দায়িত্বশীলতা বৃদ্ধিকরণ এবং বৈজ্ঞানিক আবিষ্কারের প্রসারে কাজ করে। অসংখ্য আন্তর্জাতিক সংস্থার বিজ্ঞানীদের সাথে সহযোগিতামূলক উপায়ে শিক্ষার্থী ও শিক্ষকেরা উপাত্ত সংগ্রহ করেন এবং তা দিয়ে গবেষণাকার্য সম্পাদন করেন। তাদের কাজ গ্লোবের ওয়েবসাইটের মাধ্যমে প্রকাশ করা হয়।